OpenLLM-France/wikimedia huggingface dataset:
# Asociación de Mujeres Latinas Sin Fronteras

Asociación de Mujeres Latinas Sin Fronteras és una associació creada el 1990 com a fruit d'una proposta dels mateixos veïns, amb seu a l'edifici de la Comunitat de Sant Francesc d'Assís, al barri del Putxet, és un espai de formació i de trobada per a les dones immigrants de l'Amèrica Llatina.
La seva activitat, coordinada per Mamen Martí, que es dedica des de fa molts anys a tasques de suport a les persones mancades de recursos i sense integració, s'estén a diverses parròquies del districte per desig exprés de l'Arquebisbat de Barcelona. D'aquesta manera, es configura com una autèntica xarxa d'atenció social. Els serveis que ofereix són molt diversos, entre altres l'acollida a les nouvingudes per tal de facilitar-los la integració en la societat catalana o l'atenció social a les dones que s'ofereixen per treballar en el servei domèstic i en tasques de suport a gent gran, infants i famílies.
En l'àmbit de la formació, les seves activitats abracen un espectre molt ample de matèries, com ara cursos de català, cursos intensius de formació en servei domèstic, tallers monogràfics de servei domèstic, tallers d'aprenentatge com a cuidadores de gent gran i tallers de lectura pràctica i repàs. L'associació, a més, gestiona una borsa de treball de servei domèstic i atenció personal, i treballa per la sensibilització de la societat sobre la realitat de la dona llatinoamericana.
Actualment, l'associació està formada per 90 sòcies estables, encara que la seva acció s'estén a més de 1.500 dones durant tot l'any. Tenen cura del funcionament de l'entitat un grup de 69 voluntàries, coordinades per la responsable. També organitza una jornada de portes obertes destinada a informar la ciutadania sobre les seves activitats. En aquesta jornada, els diferents col·lectius ofereixen mostres de la cultura, el folklore i la gastronomia de cada país. El 2007 va rebre la Medalla d'Honor de Barcelona.

## Referències

* (català) Biografia Arxivat 2021-06-23 a Wayback Machine. a la memòria de les Medalles d'Honor de 2007
* (castellà) Informació de l'associació Arxivat 2010-08-29 a Wayback Machine. a canalsolidario.org

## Enllaços externs

* Asociación de Mujeres Latinas Sin Fronteras - Lloc web oficial
# Anna Stafford

Anna Stafford (Chicago, 20 d'agost de 1905 - Bailey's Crossroads, 28 de novembre de 2004) va ser una matemàtica estatunidenca, també coneguda pel seu nom de casada: Anna Henriques.
Orfe des dels catorze anys, va ajudar la seva tia, Price Stafford, a criar els seus quatre germans petits fins que va anar a la universitat. Es va llicenciar el 1926 en matemàtiques i grec clàssic al Western College for Women d'Oxford (Ohio), on també va estudiar ciències i idiomes i va aprendre a llegir francès i alemany. Mentre treballava durant el curs acadèmic com a professora de matemàtiques a Nova Jersey, va obtenir el seu màster assistint a classes d'estiu a la universitat de Chicago. Quan es va decidir per l'estudi de la topologia, va sol·licitar l'ingrés a l'Institut d'Estudis Avançats de Princeton, però li van respondre que "no admetien noies". Un cop obtingut el doctorat a Chicago el 1932, es va posar en contacte amb Oswald Veblen qui, finalment, la va admetre a Princeton el 1933.
Després de dos anys de recerca a Princeton, va decidir dedicar-se plenament a la docència. Va ser professora successivament de les universitats de Nebraska (1935-1937) i Utah (1937-1956). A Salt Lake City va conèixer el seu marit, Douglas Henriques, i va adoptar dues nenes navajo. El 1956, quan el seu marit, que era funcionari federal, va ser traslladat a Nou Mèxic, ella va ser professora de la universitat de Nou Mèxic i del Santa Fe College, fins que es van retirar el 1971 i se'n van anar a viure a prop de Washington DC.

## Referències

* ↑ Green i LaDuke, 2009, p. 199.
* ↑ Anònim, 2001, p. 5.
* ↑ de Martinis i Maddalena, 2008, p. 27.

## Bibliografia

* Anònim «Anna Stafford Henriques. A Member at the Institute in 1933» (en anglès). Attributions, Num. 1, 2001, pàg. 5-6.
* de Martinis, Maria Antonietta; Maddalena, Lucia «Gender Mainstreaning nella Storia della Matematica» (en italià). Quaderno DSEMS. Università di Foggia, Vol. 25, 2008, pàg. 1-47. Arxivat de l'original el 2021-09-10 [Consulta: 10 setembre 2021].
* Green, Judy; LaDuke, Jeanne. Pioneering Women in American Mathematics: The Pre-1940 PhD's (en anglès). American Mathematical Society, 2009. ISBN 978-0-8218-4376-5.

## Enllaços externs

* O'Connor, John J.; Robertson, Edmund F. «Anna Stafford» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Whidden, Georgia. «Anna Stafford Henriques». Agnes Scott College, 2001. [Consulta: 10 setembre 2021]. (anglès)
* «Past Members: Anna Stafford Henriques». Institute of Avnced Studies Princeton, 2001. [Consulta: 10 setembre 2021]. (anglès)
* Sullivan, Patricia. «Anna Stafford Henriques, 99, mathematician, teacher». The Boston Globe, 03-12-2004. [Consulta: 10 setembre 2021]. (anglès)
# Final Four

Final Four és un terme esportiu que s'aplica habitualment als darrers quatre equips que queden en un torneig. En general, es refereix a un format final de torneig on quatre equips juguen dues rondes de partits d'eliminació directa, donant lloc a un únic campió. El terme s'utilitzava amb més freqüència als Estats Units; de vegades, també se l'anomena la «semifinal».
El terme és una marca registrada per la NCAA als EUA, de manera que cap altra organització en aquest país pot utilitzar la frase per referir-se als seus tornejos. L'ús més antic i més comú del terme és en referència a la final de quatre equips del Campionat de bàsquet de l'NCAA: NCAA Men's Division I Basketball Championship i NCAA Women's Division I Basketball Championship. Cada equip arriba a la Final Four del campionat regional dels tornejos de l'Est, Sud, Centre-Oest o Oest. Els equips es desplacen a una localitat comuna per a la Final Four.
Final Four també pot referir-se a:
En els esports:
* La Final Four de l'Eurolliga de bàsquet a Europa.
* La Final Four del Campionat de Voleibol Masculí de la NCAA o Campionat de Voleibol Femení de la NCAA
* La Frozen Four, a la NCAA d'Hoquei sobre Gel
* Els equips en la ronda semifinal de tornejos de bàsquet de la universitat a les Filipines, i, per analogia, altres esports de la universitat en aquest país: la UAAP Final Four, i la Final Four de la Lliga de Campions de voleibol de la CEV
A la televisió:
* Els últims quatre contendents a Starstruck, una sèrie de televisió de les Filipines
* Els darrers quatre concursants de reality shows, com Survivor

## Enllaços externs

* NCAA official website
* 2009 Final Four Info & Schedule Arxivat 2010-03-10 a Wayback Machine.
# Francisco Javier Casquero Paredes

Francisco Javier Casquero Paredes (nascut l'11 de març de 1976 a Talavera de la Reina) és un futbolista professional castellanomanxec, que ocupa la posició de migcampista.

## Carrera

Es va iniciar al CD Toledo, llavors a la Segona Divisió, seguit d'una breu estada a la Cultural Leonesa. També va militar al filial de l'Atlètic de Madrid.
A la temporada 00/01 recala a les files del Sevilla FC, on juga 38 partits i marca quatre gols. Els sevillans aconsegueixen l'ascens a la màxima categoria. A la campanya següent, ja a primera divisió, hi marca set gols.
Casquero va esdevenir un dels jugadors claus del Sevilla en aquest període, fins que la 05/06 marxa al Racing de Santander. A l'any següent recala al Getafe CF, amb qui assoleix els quarts de final de la Copa de la UEFA a la campanya 07/08, en la qual van caure al darrer minut davant el Bayern de Múnic.
A la temporada 08/09, es va veure implicat directament en els incidents del partit Reial Madrid - Getafe, en el qual el defensa madridista Pepe el va colpejar repetidament, tot sent penalt. El marcador, decisiu per a la resolució de la lliga, era de 2 a 2. Casquero va fallar la pena màxima i tot seguit Higuaín marcava per al Reial Madrid.

## Enllaços externs

* Fitxa del jugador
# Caught in the Rain

Caught in the rain és una pel·lícula muda de la Keystone escrita i dirigida per Charles Chaplin i protagonitzada per ell mateix, Mack Swain i Alice Davenport. Es va estrenar el 4 de maig de 1914. Tot i que el seu debut com a director és a Twenty Minutes of Love (27 d'abril de 1914) es tracta probablement de la primera pel·lícula en que pren tota la responsabilitat en la direcció ja que aquella i Caught in a Cabaret (4 de maig de 1914) havien estat codirigides amb Joseph Maddern i Mabel Normand, respectivament.

## Argument

L'acció comença en un parc on Chaplin, borratxo, intenta flirtejar amb una matrona mentre el seu marit ha anat a comprar a un quiosc. El marit torna en aquest moment i, enfadat, esbronca i tira a terra a Charlie. El matrimoni marxa cap al seu hotel discutint sobre si la dona ha permès les familiaritats del desconegut. Charlie també abandona el parc i gairebé és atropellat per un cotxe. Arriba al mateix hotel i provoca diversos daltabaix a la recepció perseguint dues noies joves, ensopegant amb la cama enguixada d'un home i intentant mil vegades pujar l'escala que porta al primer pis sense caure enrere.
Al final aconsegueix pujar i per error entra a l'habitació de l'hotel de la parella, que continua discutint. L'home el fa fora. Charlie prova una altra habitació amb la seva clau, entra i es desvesteix per anar-se al llit. A l'altra habitació el marit a marxat a passejar deixant la dona al llit. Aquesta és somnàmbula i surt de l'habitació per anar a seure al llit de Charlie el qual no sap què fer. En aquell moment el marit torna doncs ha començat a ploure amb força i no troba la dona a l'habitació. Al passadís es troba amb Charlie que nega saber res però en baixar aquell a preguntar, Charlie retorna la dona a l'habitació. No té temps per sortir que el marit ja ha tornat per lo que la dona amaga Charlie en el balcó on queda ben xop. Un policia el veu allà i es pensa que és un lladre i el dispara per lo que Charlie irromp de nou a la cambra. Arriben els Keystone Cops i es produeix el desgavell final.

## Repartiment

* Charlie Chaplin (client de l'hotel)
* Mack Swain (marit)
* Alice Davenport (esposa)
* Alice Howell (client de l'hotel)
* Helen Carruthers (client de l'hotel)
* Harry Russell (conserge)
* Ted Edwards (policia fora del bar)
* Slim Summerville, Grover Ligon (Keystone Cops)

## Referències

* ↑ Neibaur, James L. Early Charlie Chaplin: The Artist as Apprentice at Keystone Studios (en anglès). Scarecrow Press, 2012, p. 75. ISBN 978-0-8108-8242-3.
* ↑ Okuda, Ted; Maska, David. Charlie Chaplin at Keystone and Essanay: Dawn of the Tramp (en anglès). iUniverse, 2005-08, p. 39. ISBN 978-0-595-36598-2.

## Enllaços externs

* Pel·lícula sencera a YouTube
# Manchester (Iowa)

Manchester és una població dels Estats Units a l'estat d'Iowa. Segons el cens del 2000 tenia 5.257 habitants.

## Demografia

Segons el cens del 2000, Manchester tenia 5.257 habitants, 2.167 habitatges, i 1.397 famílies. La densitat de població era de 491,5 habitants/km².
Dels 2.167 habitatges en un 31,7% hi vivien nens de menys de 18 anys, en un 52,3% hi vivien parelles casades, en un 9,3% dones solteres, i en un 35,5% no eren unitats familiars. En el 31,6% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,2% tenia menys de 18 anys, un 7,6% entre 18 i 24, un 26,6% entre 25 i 44, un 19,6% de 45 a 60 i un 20% 65 anys o més.
L'edat mediana era de 38 anys. Per cada 100 dones de 18 o més anys hi havia 82,4 homes.
La renda mediana per habitatge era de 31.099 $ i la renda mediana per família de 39.219 $. Els homes tenien una renda mediana de 33.506 $ mentre que les dones 17.990 $. La renda per capita de la població era de 18.811 $. Entorn del 8,4% de les famílies i el 9,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Manchester». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Manchester». American Fact Finder. Oficina del Cens dels Estats Units, 12-01-2010.
# Paràmetre de Rossby

El paràmetre de Rossby (o simplement beta $\beta$) és un nombre utilitzat en geofísica i meteorologia que sorgeix a causa de la variació meridional de la força de Coriolis causada per la forma esfèrica de la Terra. És important en la generació de les ones de Rossby. El paràmetre de Rossby $\beta$ ve donat per
    $\beta ={\frac {\partial f}{\partial y}}={\frac {1}{a}}{\frac {d}{d\phi }}(2\omega \sin \phi )={\frac {2\omega \cos \phi }{a}}$
on $f$ és el paràmetre de Coriolis, $\phi$ és la latitud, $\omega$ és la velocitat angular de la rotació de la Terra, i $a$ és el radi mitjà de la Terra. Encara que tots dos impliquen efectes de Coriolis, el paràmetre de Rossby descriu la variació dels efectes amb la latitud (d'aquí la derivada latitudinal), i no s'ha de confondre amb el nombre de Rossby.

## Vegeu també

* Pla beta

## Referències

* ↑ Glossary of Meteorology Arxivat 2007-08-16 a Wayback Machine., American Meteorological Society.
* ↑ Lecture Notes Arxivat 2006-09-08 a Wayback Machine. for Atmospheric Science Mesoscale Dynamics (MEA 713). North Carolina State University. Accessed 14 July 2007.
# Fiord de Lyngen

El fiord de Lyngen (o Lyngenfjorden en noruec), (també en sami septentrional: Ivgovuotna, kven: Yykeänvuono) és un fiord situat als municipis de Skjervøy, Nordreisa, Lyngen, Kåfjord i Storfjord, al comtat de Troms, Noruega. Amb 82 quilòmetres de llargada és el fiord més llarg del comtat de Troms. S'estén des del poble de Hatteng a Storfjord al sud fins al nord de les illes de Skjervøy. Els Alps de Lyngen es troben al llarg de la riba occidental del fiord i la ruta europea E06 es troba al llarg de la costa oriental. La part més meridional del fiord també es coneix com a Storfjorden.

## Referències

* ↑ Store norske leksikon. «Lyngen – fjord i Troms» (en noruec). [Consulta: 17 desembre 2012].
# Confitura de grosella de Bar-le-Duc

La confitura de grosella de Bar-le-Duc és una especialitat gastronòmica de la ciutat de Bar-le-Duc, al departament de Mosa, a la Lorena, França. Coneguda com "caviar de Bar", es tracta d'una confitura molt preuada, feta amb grosella vermella sencera de la qual s'extreuen les llavors manualment amb una ploma d'oca. La recepta secreta es remunta a l'edat mitjana.
El 2017, un potet de 85 grams de confitura costava entre 18 i 20 euros.

## Història

La primera menció de la indústria confitera de Bar-le-Duc es troba l'any 1344. El 1364 i el 1372 es parla de l'adquisició de les confitures, ja considerades un article de luxe, per al rebost del castell de Bar. A principis de segle XVI ja eren famoses a tot França. Maria I d'Escòcia, filla de Maria de Guisa, nata a Bar-le-Duc, va desgustar-les i comparar-les a "un raig de sol dins un pot".
Actualment només una empresa, À la Lorraine, fabrica i comercialitza la confitura.
Entre els gourmets que apreciaven la confitura de grosella de Bar-le-Duc hi ha l'escriptor Victor Hugo, el president Raymond Poincaré i el primer ministre britànic Winston Churchill. El director de cinema Alfred Hitchcock, a França, només s'allotjava en hotels que oferien caviar de Bar per esmorzar.

## Preparació

Les groselles es compren a productors locals al mes de juny. Per extreure'n les llavors (set o vuit per fruit), es fa servir una pluma d'oca per fer una incisió a la pell i tornar-la a tancar en acabat, sense fer malbé la polpa. Tradicionalment, l'ofici de treure les llavors es passava de mares a filles, dites épépineuses en francès.
Els fruits es couen sencers, de tal manera que en un pot de confitura a contrallum es poden veure les groselles individualment, i es perceben a la boca. La recepta es manté en secret.

## Referències

* 1 2 «La groseille dans tout ses états!» (en francès). Tourisme Sud Meuse. [Consulta: 8 juliol 2024].
* ↑ Wang, Alex. «Bar-le-duc: the caviar of confitures» (en anglès). Bite, 22-03-2021. [Consulta: 8 juliol 2024].
* 1 2 3 4 AFP «La confiture de groseilles de Bar-le-Duc: une friandise de luxe faite à la plume d'oie» (en francès). Le Point. AFP, 08-09-2017 [Consulta: 8 juliol 2024].
* 1 2 Error: hi ha títol o url, però calen tots dos paràmetres.«» (en francès). Maison Dutriez. [Consulta: 8 juliol 2024].
* ↑ Philippot, Lucie «Le caviar de Bar-le-Duc» (en francès). L'Est Républicain, 21-07-2020 [Consulta: 8 juliol 2024].
# Ful·lerà

Un ful·lerà és un hidrocarbur que té forma esfèrica amb fórmula ${\ce {C_{n}H_{n}}}$. Hom pot considerar els ful·lerans com a derivats dels ful·lerens per saturació de tots els enllaços dels carbonis, de manera que no posseeixen dobles enllaços. Per exemple el ful·lerà derivat del buckminsterful·lerè, de fórmula ${\ce {C60}}$, té per fórmula ${\ce {C60H60}}$.
El mot «ful·lerà» prové de l'arrel «ful·ler» emprada per anomenar els al·lòtrops del carboni en forma esfèrica, i que ve del nom de l'arquitecte estatunidenc Richard Buckminster Fuller; i de la terminació «–à», emprada en català per anomenar els hidrocarburs completament saturats, això és, amb només enllaços simples, o alcans.
S'han detectat ful·lerans en analitzar el meteorit Allende, que caigué el 1969 a l'estat de Chihuahua, Mèxic, i s'ha detectat en el medi interestel·lar.

## Referències

* ↑ IUPAC. Nomenclature for the C60-Ih and C70-D5h(6) Fullerenes, 2001.
* ↑ Nomenclature of Organic Chemistry: IUPAC Recommendations and Preferred Names 2013. Cambridge, England: Royal Society of Chemistry, 2014. ISBN 978-1-84973-306-9.
* ↑ Iglesias Groth, S.; Cataldo, F. «Fulleranes and Carbon Nanostructures in the Interstellar Medium». A: Franco Cataldo, Susana Iglesias-Groth. Fulleranes: the hydrogenated fullerenes. Dordrecht: Springer, 2010. ISBN 978-1-4020-9887-1.
* ↑ Ehrenfreund, P. Laboratory Astrophysics and Space Research. Dordrecht: Springer Netherlands, 1999. ISBN 978-94-011-4728-6.
# Chiètres

Chiètres (en alemany Kerzers) és un municipi del cantó de Friburg, situat al districte de Le Lac.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Ondrej Duda

Ondrej Duda (Snina, 5 de desembre de 1994) és un futbolista eslovac que juga com a migcampista al Legia de Varsòvia de l'Ekstraklasa i per la selecció de futbol d'Eslovàquia.

## Carrera

Dubta va començar la seva carrera futbolística en l'equip de la seva ciutat natal, el MFK Snina. Posteriorment es va traslladar al Košice, on va emergir de les files de l'equip juvenil, fent el seu debut en el primer equip del club a l'edat de 17 com a suplent en la victòria per 1-0 davant el Slovan Bratislava.
L'hivern de 2013-2014, Duda va decidir no estendre el seu contracte amb Košice, que expiraria l'estiu següent. El febrer de 2014, Duda va fitxar pel Legia de Varsòvia amb un contracte per quatre anys i mig.

## Clubs

| Club | País | Temporada |
| Košice | Eslovàquia | 2012 - 2014 |
| Legia de Varsòvia | Polònia | 2014 - Act. |

## Referències

* ↑ «Košičania prekvapili belasých, získali tri body» (en eslovac), 22. Arxivat de l'original el 2016-03-03. [Consulta: 20].
* ↑ «Košičan Duda zmenil názor: Zmluvu už nebudem predlžovať» (en eslovac), 8. Arxivat de l'original el 2016-08-16. [Consulta: 20].

## Enllaços externs

* Perfil del jugador en uefa.com Arxivat 2017-05-30 a Wayback Machine.
Ondrej Duda amb la selecció eslovaca - plantilles de navegació :
Selecció de futbol d'Eslovàquia – Eurocopa 2016
1 Mucha •
2 Pekarík •
3 Škrtel (c) •
4 Ďurica •
5 Gyömbér •
6 Greguš •
7 Weiss •
8 Duda •
9 Šesták •
10 Stoch •
11 Nemec •
12 Novota •
13 Hrošovský •
14 Škriniar •
15 Hubočan •
16 Saláta •
17 Hamšík •
18 Švento •
19 Kucka •
20 Mak •
21 Ďuriš •
22 Pečovský •
23 Kozáčik •
Entrenador: Kozák
Selecció de futbol d'Eslovàquia – Eurocopa 2020
1 Dúbravka •
2 Pekarík •
3 Vavro •
4 Valjent •
5 Šatka •
6 Greguš •
7 Weiss •
8 Duda •
9 Boženík •
10 Suslov •
11 Bénes •
12 Kuciak •
13 Hrošovský •
14 Škriniar •
15 Hubočan •
16 Hancko •
17 Hamšík (c) •
18 Haraslín •
19 Kucka •
20 Mak •
21 Ďuriš •
22 Lobotka •
23 Rodák •
24 Koscelník •
25 Hromada •
26 Schranz •
Entrenador: Tarkovič
Selecció de futbol d'Eslovàquia – Eurocopa 2024
1 Dúbravka •
2 Pekarík •
3 Vavro •
4 Obert •
5 Rigo •
6 Gyömbér •
7 Suslov •
8 Duda •
9 Boženík •
10 Tupta •
11 Bénes •
12 Rodák •
13 Hrošovský •
14 Škriniar (c) •
15 De Marco •
16 Hancko •
17 Haraslín •
18 Strelec •
19 Kucka •
20 Ďuriš •
21 Bero •
22 Lobotka •
23 Ravas •
24 Sauer •
25 Kóša •
26 Schranz •
Entrenador: Calzona :
# Mandach

Mandach és un municipi del cantó d'Argòvia (Suïssa), situat al districte de Brugg.

## Enllaços externs

* Mandach - Lloc web oficial
* Mandach en Alemany, Francès o Italià al Diccionari històric de Suïssa.
# Australopithecus afarensis

Australopithecus afarensis és una espècie d'homínid del gènere Australopithecus que habità part d'Àfrica fa de 3,9 a 3 milions d'anys. Es creu possible que sigui l'antecessor del gènere Homo, tot i que hi ha opinions científiques contràries.
Les restes fòssils d′Australopithecus afarensis foren trobades per primera vegada per D. Johanson i els seus col·laboradors al jaciment de Hadar a Etiòpia. En total es trobaren uns dos-cents ossos pertanyents a 14 individus. De la pelvis (d'una femella que fou anomenada Lucy per una cançó dels Beatles) i extremitats inferiors es deduí que eren possiblement bípedes. Es debat si Australopithecus bahrelghazali hauria de considerar-se simplement una variant occidental d'A. afarensis en comptes d'una espècie separada.
Ullals i queixals reduïts, volum cerebral bastant menut, de 380 a 430 cm³ i prognatisme accentuat de la cara (projecció cap endavant de la mandíbula). Tenien un elevat grau de dimorfisme sexual, el mascle era més gran que la femella, cosa que pot ser un indici de la presència d'un mascle dominant en una família amb diverses femelles progenitores.
Arbre genealògic d'acord a un estudi de 2019:
| Hominini | Ximpanzé Sahelantrop Ardipitec Australopithecus anamensis Australopithecus afarensis Parantrop Paranthropus aethiopicus Paranthropus boisei Paranthropus robustus Australopithecus africanus Australopithecus garhi Home de Flores Australopithecus sediba Homo habilis Altres Homo |

## Referències

* ↑ White, Tim D. «Chapter 24 Earliest Hominids». A: The Primate Fossil Record (Cambridge Studies in Biological and Evolutionary Anthropology) (en anglès). Cambridge University Press, 2002. ISBN 0-521-66315-6.
* ↑ Parins-Fukuchi, C.; Greiner, E.; MacLatchy, L. M.; Fisher, D. C. «Phylogeny, ancestors and anagenesis in the hominin fossil record». Paleobiology, vol. 45, 2, 2019, pàg. 378–393. Bibcode: 2019Pbio...45..378P. DOI: 10.1017/pab.2019.12.

## Bibliografia

* BBC - Dawn of Man (2000) de Robin Mckie ISBN 0-7894-6262-1
* Barraclough, G.. Stone, N. (ed.). Atlas of World History. 3a ed.. Times Books Limited, 1989. ISBN 0-7230-0304-1.
* Australopithecus afarensis Arxivat 2007-09-11 a Wayback Machine. from The Human Origins Program at the Smithsonian Institution
* Jones, S. Martin, R. Pilbeam, D (ed.). The Cambridge Encyclopedia of Human Evolution. 8a edició. Cambridge University Press, 2004. ISBN 0-521-46786-1.
* Delson, E.; I. Tattersall, J.A. Van Couvering i A.S. Brooks (editors). Encyclopedia of human evolution and prehistory. 2a ed.. Nova York: Garland Publishing, 2000. ISBN 0-8153-1696-8.

## Enllaços externs

* Lucy at the American Museum of Natural History in Manhattan
* Lucy at the Institute of Human Origins at Arizona State University
* https://web.archive.org/web/20011006125842/http://www.geocities.com/palaeoanthropology/Aafarensis.html
* Becoming Human: Paleoanthropology, Evolution and Human Origins
* National Geographic "Dikika baby" Arxivat 2008-03-28 a Wayback Machine.